wickkiey/tamil-wikipedia-chunked huggingface dataset:
# சோகாமேளர் (கிருஷ்ண பக்தர்)

## வரலாறு

தாழ்த்தப்பட்ட சமூகத்தைச் சேர்ந்த சோகாமேளர் பண்டரிபுரத்தில் உள்ள விட்டலர் கோயிலுக்குள் செல்லுவதற்குத் தடை விதிக்கப்பட்டது. பழமைவாதிகளான பிராமணர்கள் அவரை உளரீதியாகப் பலவிதத்திலும் துன்புறுத்தினர். ஆனாலும், சோகாமேளரின் கடும் விட்டலர் வழிபாட்டினால், அவர் முன் தோன்றினார். அத்துடன் அவரின் குடிசைக்கு நாள்தோறும் சென்று சோகாமேளர் பரிமாறிய உணவையும் உண்டார். இதனையறிந்த பழமைவாதிகள் சோகாமேளரைத் தாக்கினர். ஆனாலும் பாண்டுரங்க விட்டலர் கோயிலில் சில அதிசயங்கள் நிகழ்ந்து வருவதை அவர்கள் உணர்ந்தனர். சோகாமேளர் தாக்குதலுக்குள்ளக்கப்பட்ட அதே நாளில் சோகாமேளருக்கு ஏற்பட்டிருந்த உடற்காயம் போன்ற அதே காயம், கோயிலில் இருந்த விட்டலர் சிலையிலும் ஏற்பட்டிருந்தது. தமது மடமையை உணர்ந்த பழமைவாதிகள் சோகாமேளரிடம் மன்னிப்புக் கேட்டு, கோயிலினுள் அவரை செல்ல அனுமதித்தனர்.
# சோகாமேளர் (கிருஷ்ண பக்தர்)

## இதனையும் காண்க

- பண்டரிபுரம் யாத்திரை
- வர்க்காரி நெறி
- நாமதேவர்
- புரந்தரதாசர்
- சக்குபாய்
- ஜனாபாய்
# சோகாமேளர் (கிருஷ்ண பக்தர்)

## திரைப்படம்

சோகாமேளர் வரலாற்றை தமிழில் சோகாமேளர் எனும் பெயரில் 1942-இல் திரைப்படமாக வெளிவந்துள்ளது.
# விக்கிப்பீடியா:Statistics/September 2020

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# பெகசாத் கொர்பானி

**பெகசாத் கொர்பானி** (*Behzad Ghorbani*, பிறப்பு: மார்ச் 26, 1971, தெகரான்) ஈரானைச் சார்ந்த விலங்கியலாளர் ஆவர். இவர் பிளனேரியா ஆராய்ச்சியாளர்களின் முன்னோடியாவார். இவர் தமது உயர் கல்வியினை தெகரான் பல்கலைக்கழகத்திலும், ஈரான் தேசிய பல்கலைக்கழகத்திலும் பயின்றார். இவர் 1997, கரையாற்றில் இரண்டு புதிய சிற்றினங்களான *டக்கீசியா ஈரானிகா, டக்கீசியா பெர்சிகா* கண்டறிந்தார்.
# வெரோனிகா கிபாலிட்டோ

**வெரோனிகா சில்வா கிபாலிட்டோ** (*Verônica Silva Hipólito*) (பிறப்பு:1996 சூன் 2) இவர் பிரேசிலின் மாற்றுத் திறனாளிகளுக்கான தடகள விளையாட்டு வீரர் ஆவார். முக்கியமாக டி38 விரைவோட்ட நிகழ்வுகளில் போட்டியிடுகிறார். 2011 ஆம் ஆண்டில் ஒரு பக்கவாதம் ஏற்படுவதற்கு முன்பு இவர் தகுதியான விளையாட்டு வீரராக போட்டியிட்டார். பின்னர் இவரது உடலின் வலது பக்கத்தில் நிரந்தர முடக்கம் ஏற்பட்டது. 2013 ஆம் ஆண்டில், தான் இணை ஒலிம்பிக் விளையாட்டுக்களில் பங்கேற்க தகுதியுடையவர் என்பதைக் கண்டுபிடித்தார். அந்த ஆண்டு 2013 ஐபிசி தடகள உலகப் போட்டிகளில் பிரேசிலைப் பிரதிநிதித்துவப்படுத்தினார்.
# வெரோனிகா கிபாலிட்டோ

## ஆரம்ப வரலாறு

இவர், 1996 இல் பிரேசிலின் *சாவோ பெர்னார்டோ டோ காம்போ* என்ற இடத்தில் பிறந்தார். 2008 ஆம் ஆண்டில், இவருக்கு ஏற்பட்ட மூளைக் கட்டி கண்டுபிடிக்கப்பட்டு, அகற்றப்பட்டது. ஆனால் மார்ச் 2011 இல், இவர் பக்கவாதத்தால் பாதிக்கப்பட்டார். அது இவரது உடலின் வலது பக்கத்தின் இயக்கத்தை பாதித்தது. இவரது வலது காலும், கையும் வலிமையை இழந்தது. இவரது மூளைக் கட்டி 2012 இல் மீண்டும் திரும்பியது. இவருக்கு மருத்துவச் சிகிச்சையளிக்கப்பட்டது.
# வெரோனிகா கிபாலிட்டோ

## வாழ்க்கை வரலாறு

இவர், தனது பத்து வயதில் தடகளத்தை நோக்கித் திரும்பினார். நண்பர்களை உருவாக்கவும், முயற்சியின் மதிப்பைக் கற்றுக்கொள்ள உதவவும் இவருடைய பெற்றோர் விளையாட்டை தேர்வு செய்தனர்.
# ஜூலி கோல்மேன்

**ஜூலி கரோலின் கோல்மேன்** (Julie Caroline Hollman) (பிறப்பு: 1977 பிப்ரவரி 16 பீட்டர்பரோ ) இங்கிலாந்தின் பீட்டர்பரோவில் பிறந்த இவர் ஓர் ஆங்கில ஹெப்டாத்லான் வீரராவார். .  
இவர் டீப்பிங் செயின்ட் ஜேம்ஸ் என்ற இடத்தில் வளர்ந்தார். தி டீப்பிங்ஸ் பள்ளியில் பயின்றார் . இவரது சகோதரி அன்னேயும் ஒரு ஹெப்டாத்லான் வீரராவார். இவரது தாயார் கரோல் பீட்டர்பரோ தடகள கிளப்பில் புரூனல் பல்கலைக்கழகத்தில் புவியியலும் சுற்றுச்சூழல் சிக்கலும் என்ற பாடத்துடன் விளையாட்டு அறிவியலில் இளங்கலை அறிவியல் பட்டம் பெற்றார்.  
இவர் 2002 பொதுநலவாய விளையாட்டுப் போட்டிகளில் ஐந்தாவது இடத்தையும், 2003 உலகப் போட்டிகளில் பதினான்காவது இடத்தையும், 2006 பொதுநலவாய போட்டிகளில் ஆறாவது இடத்தையும் பிடித்தார். மேலும், 2008 ஒலிம்பிக் போட்டிகளில் 32 வது இடம் பிடித்தார். இவர் போட்டியிட்ட மகளிர் டெகத்லானுக்கு பிரிட்டிசு சாதனை படைத்தவராவராக இருந்தார்.  
இவரது தனிப்பட்ட சிறந்த முடிவு 6135 புள்ளிகள். இது 2002 சூன் மாதத்தில் கோட்சியில் அடைந்தார். இவர் பிர்ச்ஃபீல்ட் ஆரியர்ஸ் அணியின் உறுப்பினராக இருக்கிறார்.
# கிரெக் ருதர்போர்ட் (கால்பந்து வீரர்)

**கிரெக் டேவிட் ரதர்ஃபோர்ட்** (reg David Rutherford ) (பிறப்பு: 1994 மே 17) இவர் விட்பி நகரத்தின் கால்பந்து அணிக்காக விளையாடும் ஓர் ஆங்கில கால்பந்து வீரராவார்.
# கிரெக் ருதர்போர்ட் (கால்பந்து வீரர்)

## தொழில்

இவர் நார்த் சீல்டு நகரில் பிறந்தார். ஆர்ட்ல்புல் ஒன்றியத்தின் இளைஞர் அணியில் 2010 கோடையில் இரண்டு ஆண்டு உதவித்தொகையில் இவர் தனது வாழ்க்கையைத் தொடங்கினார். ஏப்ரல் 2012 இல், இவருக்கு முதல் தொழில்முறை ஒப்பந்தம் வழங்கப்பட்டது. 2012 ஏப்ரல் 14 அன்று, செஸ்டர்பீல்டு அணிக்கு எதிராக 2–1 என்ற கணக்கில் தோல்வியுற்றார். இவர், கேரி லிடலுக்கு மாற்றாக வந்தார்.  
பின்னர் இவர் 2012 கோடையில் ஒரு குறுகிய கால ஒப்பந்தத்தில் கையெழுத்திட்டார். இது பின்னர் சனவரி 2013 தொடக்கம் வரை நீட்டிக்கப்பட்டது. 2013 சனவரி 26 அன்று போர்ட்ஸ்மவுத் அணிக்கு எதிராக 3-1 என்ற கணக்கில் வென்றதில் 90 வினாடிகள் மட்டுமே ஆடுகளத்தில் இருந்தபின் அவர் தனது முதல் தொழில்முறை கோலை அடித்தார். 2013-14 பருவத்தின் முடிவில், ஆர்ட்ல்புல் அணியிலிருந்து வெளிப்பட்ட நான்கு வீரர்களில் இவரும் ஒருவராவார்.  
அக்டோபர் 2014 இல் தேசிய விளையாட்டான கான்பிரன்ஸ் டோவர் தடகளத்திற்காக இவர் கையெழுத்திட்டார்.  
2015 பிப்ரவரி 2 அன்று, இவர்இசுகொட்லாந்து அணிக்குதடகளத்திற்காக ஒப்பந்தம் செய்தார். பெர்விக் ரேஞ்சர்ஸ் அணிக்காக விளையாடும்போது, இவர் மார்ச் 2017 க்கான சிறந்த வீரர் என்ற விருதை வென்றார்.  
பெர்விக் வெளியிட்ட பின்னர் அக்டோபர் 2017 இல் ரதர்ஃபோர்டை பிளைத் ஸ்பார்டன்ஸ் கையெழுத்திட்டார்.  
2018 ஆம் ஆண்டில், ரதர்ஃபோர்ட் விட்பி டவுனுக்காக கையெழுத்திட்டார் மற்றும் மார்ஸ்கே யுனைடெட் அணியை எதிர்த்து 2-0 என்ற கோல் கணக்கில் அறிமுகமானார்.
# இசுத்மோகைலா டிக்கா

**இசுத்மோகைலா டிக்கா** (*Isthmohyla tica*) இசுடாரெட்டின் மரத் தவளை என்று அறியப்படுகிறது. இத்தவளையானது கைலிடே குடும்பத்தினைச் சார்ந்த தவளை<nowiki/>யாகும். இது கார்டிலெரா டி திலரென், கார்டிலெரா மத்தி, கார்டிலெரா டி தலமான்க, கொஸ்சுடா ரிக்கா, மேற்கு பனாமா பகுதிகளில் காணப்படுகிறது.  
}}
# கிரெக் ருதர்போர்ட்

**ருதர்போர்ட்** (Greg Rutherford)(பிறப்பு:1986 நவம்பர் 17) இவர் ஓர் ஓய்வுபெற்ற பிரித்தானிய தடகள வீரராவார். இவர் நீளம் தாண்டுதலில் நிபுணத்துவம் பெற்றவர். இவர் ஒலிம்பிக்கிலும், உலகப்போட்டிகளிலும், ஐரோப்பிய போட்டிகளிலும் பொதுநலவாய விளையாட்டுப் போட்டிகளிலும் இங்கிலாந்தையும்<nowiki/>பிரதிநிதித்துவப்படுத்தினார். இவர் 2019 ஆம் ஆண்டிற்கான மாஸ்டர்செப் பிரபல வெற்றியாளருமாவார்.  
இவர், 2012 கோடைகால ஒலிம்பிக், 2014 பொதுநலவாய விளையாட்டு, 2014 , 2016 ஐரோப்பிய தடகளப் போட்டிகள், 2015 உலக தடகளப் போட்டிகளில் நீளம் தாண்டுதலில் தங்கப் பதக்கத்தை வென்றார். மேலும் இந்த நிகழ்வில் 2015 ஐஏஏஎஃப் டயமண்ட் லீக் தரவரிசையில் முதலிடத்தைப் பிடித்தார். 2015 செப்டம்பர் 4 முதல், சூரிச்சில் நான்காவது நிகழ்வு வெற்றியுடன் இவரது டயமண்ட் லீக் வெற்றி உறுதி செய்யப்பட்டபோது, சூன் 2016 இல் நடந்த பிரிட்டிசு தடகளப் போட்டிகளிலிருந்து இவர் விலகும் வரை, இவர் கிடைக்கக்கூடிய ஒவ்வொரு உயரடுக்கு வெளிப்புற பட்டத்தையும் பெற்றார். தேசிய, கண்ட, உலக, ஒலிம்பிக், டயமண்ட் லீக் மற்றும் பொதுநலவாயம் போன்றவை. இவர் தற்போதைய பிரித்தானிய சாதனை படைத்தவராக உள்ளார். வெளியரங்கங்களிலுன், உள்ளரங்கரங்களிலும், இந்த நிகழ்விற்காக இவரது தனிப்பட்ட சிறப்புகள் 8.51 மீ (வெளிப்புறம்) மற்றும் 8.26 மீ (உட்புறம்).
# கிரெக் ருதர்போர்ட்

## ஆரம்ப கால வாழ்க்கை

இவர் பிளெட்ச்லே என்ற இடத்தில் வளர்ந்தார். அங்கு இவர் *டூ மைல் ஆஷ்* தொடக்கப்பள்ளியில் பயின்றார். பின்னர், டென்பிக் பள்ளிக்குச் சென்றார். ஒரு இளைஞராக இவர் கால்பந்து , இரக்பி, பூப்பந்தாட்டம் உள்ளிட்ட பல விளையாட்டுகளை விளையாடினார். இவர் தனது 14 வயதில் பிரீமியர் லீக் கால்பந்து சங்கமான ஆஸ்டன் வில்லாவுடன் தடகளத்தில் ஒரு தொழில் முறை வீரரக விளையாட்டைத் தொடர முடிவு செய்தார்.  
இவர் கால்பந்து வீரர் ஜாக் ருதர்போர்டின் பேரன் ஆவார். இவர் நியூகேஸில் யுனைடெட் மற்றும் 11 இங்கிலாந்து கேப்களுடன் மூன்று கால்பந்து லீக் முதல் பிரிவு பட்டங்களை வென்றார். மேலும் அஆர்சனால் கல்பந்துக் கழகத்துக்காக விளையாடிய மிகப் பழைய வீரர் ஆவார்; இவரது தாத்தாவும் ஆர்சனாலுக்காக விளையாடினார்.
# கிரெக் ருதர்போர்ட்

## தனிப்பட்ட வாழ்க்கை

இவர் மில்டன் கெய்ன்சின் புறநகரில் உள்ள வொபர்ன் சாண்ட்ஸ் என்ற நகரத்தில் வசிக்கிறார். இவருக்கும் இவரது மனைவி சூசி வெர்ரிலுக்கும் இரண்டு மகன்கள் உள்ளனர். மில்டன் கெய்ன்ஸில் ஒரு உலோக சிலை, இவரது நினைவாக சூன் 2014 இல் அமைக்கப்பட்டது.  
இவர் மான்செஸ்டர் யுனைடெட் கால்பந்துக் கழகத்தின் ஆதரவாளராக இருக்கிறார். ரைட் டு பிளே என்ற மேம்பாட்டு தொண்டுக்கான உலகளாவிய விளையாட்டின் தடகள தூதராக உள்ளார். ஆகத்து 2014 இல், இசுக்கொட்லாந்து விடுதலைக்கான பொது வாக்கெடுப்பில் செப்டம்பர் மாத வாக்கெடுப்புக்கு முன்னதாக இசுகாட்லாந்து சுதந்திரத்தை எதிர்த்து *தி கார்டியன்* என்ற இதழுக்கு எழுதிய கடிதத்தில் கையெழுத்திட்ட 200 பொது நபர்களில் இவரும் ஒருவராவார்.
# வேணுகோபாலசுவாமி கோயில், தேவனஹல்லி

**வேணு கோபாலசுவாமி கோயில்**, (*Venugopalaswamy Temple*), இந்துக் கடவுளின் வடிவமான விஷ்ணுவிற்கு அர்ப்பணிக்கப்பட்டதாகும். இக்கோயில், கர்நாடக மாநிலமான பெங்களூர் கிராமப்புற மாவட்டத்தில் உள்ள தேவனஹள்ளி நகரத்தில் இருக்கும் தேவனஹள்ளி கோட்டையில் அமைந்துள்ளது. (மேலும், இது தேவனபுரம் எனவும் அழைக்கப்படுகிறது). இது மாநிலத் தலைநகரான பெங்களூரின் வடகிழக்கில் 35 கிலோமீட்டர் (25 &nbsp; மைல்) தொலைவில் உள்ள ஒரு நகரமாகும். வேணுகோபாலசுவாமி கோயில் திராவிட பாணியில் கட்டப்பட்டுள்ளது. இது, விஜயநகர சாம்ராஜ்யத்திற்கு பிந்தைய காலத்தைச் சேர்ந்தது. இந்த கோயில் இந்திய தொல்பொருள் ஆய்வின் கர்நாடக மாநிலப் பிரிவின் கீழ் பாதுகாக்கப்பட்ட நினைவுச்சின்னமாக உள்ளது.
# பண்டரிபுரம் பாண்டுரங்க விட்டலர் கோயில்

**பண்டரிபுரம் பாண்டுரங்க விட்டலர் கோயில்** (**Vithoba Temple**), அதிகாரப்பூர்வமாக சிறீ விட்டலர்-ருக்மணி கோயில் (**Shri Vitthal-Rukmini Mandir**) ( என்பர். இது இந்தியாவின் மகாராட்டிரா மாநிலத்தின் சோலாப்பூர் மாவட்டத்தில் உள்ள பண்டரிபுரம் நகரத்தில் பாயும் சந்திரபாகா ஆற்றின் கரையில் உள்ளது. இது கிருஷ்ணருக்கு அர்ப்பணிக்கப்பட்ட இந்துக் கோயில் ஆகும்.  
இக்கோயிலின் மூலவர் விட்டலர் ஆவார். தாயார் ருக்மணி ஆவார். இக்கோயிலின் முக்கிய கிழக்கு நுழைவாயில் விட்டல பக்தரான சோகா மேளரின் சிறு சமாதிக் கோயில் உள்ளது. வைணவ சமயத்தின் வர்க்காரி நெறியைப் பின்பற்றும் மகாராட்டிரா வடக்கு கர்நாடகா, தெற்கு தெலுங்கானா மற்றும் தமிழ்நாட்டவர்களுக்கு இக்கோயில் மிகவும் புனிதத் தலம ஆகும். மகாராட்டிராவின் பல பகுதிகளிலிருந்து அடியவர்கள் விட்டலர் மீதான பக்தி பஜனைப் பாடல்களுடன் பாடிக்கொண்டே ஊர்வலமாக, ஆடி மாத ஏகாதசி மற்றும் கார்த்திகை மாத ஏகாதசி அன்று விட்டலர் கோயிலுக்குச் புனித யாத்திரையாகச் செல்வது வழக்கும்.  
நாமதேவர், துக்காராம், ஞானேஷ்வர், புரந்தரதாசர், சோகாமேளர் மற்றும் ஜனாபாய் போன்ற வைணவ அடியவர்களால் பகவான் விட்டலரின் குறித்து அபங்கம் எனும் பதிகங்கள் பாடப்பட்டுள்ளது.  
இந்தியாவில் முதன்முறையாக, 2014-ஆம் ஆண்டிலிருந்து, இந்து சமூகத்தின் பிற்படுத்தப்பட்ட வகுப்பைச் சேர்ந்த வைணவர்கள் இக்கோயிலில் பூசாரிகளாக பணியாற்றுகிறார்கள்.
# பண்டரிபுரம் பாண்டுரங்க விட்டலர் கோயில்

## அமைவிடம்

இக்கோயில் புனேவிற்கு தென்கிழக்கே 211 கிலோ மீட்டர் தொலைவிலும், சோலாப்பூருக்கும் மேற்கே 74 கிலோ மீட்டர் தொலைவிலும் உள்ளது. அருகில் உள்ள தொடருந்து நிலையம் சோலாப்பூரில் உள்ளது.
# பண்டரிபுரம் பாண்டுரங்க விட்டலர் கோயில்

## கோயில் அமைப்பு

விட்டலர் கோயில் வரைபடம்]]  
பண்டரிபுரம் பாண்டுரங்க விட்டலர் கோயிலின் முக்கிய கிழக்கு நுழைவாயில் சந்திரபாகா ஆற்றை நோக்கி அமைந்துள்ளது. கோயில் நுழைவு வாயில் அருகே சோகாமேளர், நாமதேவர் ஆகியோரின் சமாதிகள் உள்ளது. இவர்களது சமாதிகளை தர்சனம் செய்த பிற்கு கோயில் முதல் மண்டபத்தில் உள்ள விநாயகர், கருடன் மற்றும் அனுமாரையும் தர்சனம செய்த பின்னர் இரணடாம் கட்டமாக பஜனை கூடத்திற்கு செல்ல வேன்டும். பின்னர் சில படிகள் ஏறி மூன்றாம் கட்டமாக விட்டலரை தர்சனம் செய்ய மூல மண்டபத்திற்குச் செல்ல வேண்டும். கருவறையில் விட்டலர் இடுப்பில் இரு கைகளையும் வைத்துக் கொண்டு, நின்ற நிலையில் பக்தர்களுக்கு காட்சி அளிக்கிறார். பக்தர்கள் அனைவரும் விட்டலரின் பாதங்களை தொட்டு வணங்கி வழிபடலாம்.  
ஆலயத்துக்கு நான்கு வாசல்கள் உள்ளது. கோயிலின் கிழக்கு வாயிலுக்கு **நாமதேவர் வாசல்** என்று பெயர். கையில் தம்புராவுடன் இறைவனின் இசையில் மூழ்கியிருக்கும் நாமதேவரின் பித்தளைச் சிலை இங்கு உள்ளது. இந்தப் பிரதான வாயிலின் வழியே உள்ளே நுழைந்தால் கருவறையை நோக்கி அழைத்துச் செல்லும் ஒரு மகாமண்டபம். இங்கே எழுந்தருளியிருக்கும் தத்தாத்ரேயரையும், கணபதியையும் தரிசித்துவிட்டுச் சென்றால், அடுத்து வருவது அழகியதொரு மண்டபம்.  
வழவழப்பான 16 கருந்தூண்கள் தாங்கும் இந்த மண்டபத்தில் ஆங்காங்கே மாடங்கள். ஒரு மாடத்தில், பளிங்கில் செதுக்கப்பட்ட நரசிம்மர் எழுந்தருளியிருக்கிறார். இன்னொரு மாடத்தில் சிருங்கார ராதாவும், அவளது மையலில் மயங்கியிருக்கும் கிருஷ்ணனும் காட்சி தந்து, அந்த மண்டபத்துக்கு அழகு சேர்க்கிறார்கள். மற்றும் ஒரு மாடத்தில், செந்தூரத்தில் மூழ்கிய கோலத்துடன் கணபதி தரிசனம் தருகிறார்.  
இந்த மண்டபத்தில், ஒரு தூணுக்கு முழுக்க முழுக்க வெள்ளிப் பூண் போடப்பட்டிருக்கிறது. இந்தத் தூணுக்குக் கருட கம்பம் என்று பெயர். புரந்தரதாசர் கம்பம் என்ற காரணப்பெயரும். ஆலயத்துக்கு வரும் பக்தர்கள் அனைவரும் பாண்டுரங்கனைத் தரிசிக்கும் முன், இந்தத் தூணை ஆரத்தழுவி வணங்குகிறார்கள். அவ்வாறு செய்தால் தங்களது பாவங்கள் தொலையும் என்பது ஐதீகம். இந்த மண்டபத்தில் இருக்கும் கருந்தூண்களில் 64 மகாபாரதக் காட்சிகள் சிற்பங்களாகச் செதுக்கப்பட்டுள்ளன. மட்டுமின்றி, மஹாவிஷ்ணுவின் தசாவதாரங்களும் சிற்பங்களாக இந்தத் தூண்களில் இடம் பெற்றுள்ளன.  
கருவறைக்கு வெளியே ஜய, விஜய துவார பாலகர்கள். ஒரு கண்ணாடிப் பேழையில் திறந்த நிலையில் காட்சியளிக்கும் வேதநூல். அருகில்,துக்காராமின் பாதுகைகளும் பிரதிஷ்டை செய்யப்பட்டுள்ளன. மக்கள் துக்காராம் பாதுகைகளைக் கண்ணில் ஒற்றிக் களிப்பெய்திய பின்பு, கருவறை நாடி நடக்கிறார்கள்.  
இக்கோயிலிலின் வேறு மண்டபத்தில் கிருஷ்ணரின் மனைவியான ருக்மணி தேவி, சத்தியபாமா, மகாலெட்சுமி மற்றும் ராதை மற்றும் விஷ்ணுவின் அவதாரங்களான நரசிம்மர், வெங்கடாஜலபதி ஆகியோர்களுக்கு தனித்தனி சன்னதிகள் உள்ளது. ராதை மற்றும் கோபியர்களுடன், பால கிருஷ்ணர் ராசலீலை ஆடுவது போன்று, பக்தர்கள் ஆடிப்பாடி விளையாடுவதற்கு, கோயிலில் தனியொரு மண்டபம் உள்ளது.
# பண்டரிபுரம் பாண்டுரங்க விட்டலர் கோயில்

## திருவிழாக்கள்

ஆடி மாத ஏகாதசி மற்றும் கார்த்திகை மாத ஏகாதசி அன்றும் தென்னிந்தியா முழுவதும் வர்க்காரி நெறி முறைப்படி பக்தர்கள் விட்டலர் மீது அபங்கம் எனும் பதிகங்களைப் பாடிக் கொண்ட கால்நடையாக யாத்திரை செய்து பண்டரிபுரத்தில் உள்ள விட்டலரை தரிசனம் செய்வது சிறப்பாகும்.
# பண்டரிபுரம் பாண்டுரங்க விட்டலர் கோயில்

## புராண வரலாறு

மகாராட்டிராவில் புண்டரீகபுரத்தில் வசித்து வந்த ஜானுதேவர், சத்யவதி தம்பதிக்குப் பிறந்த மகன் புண்டரீகன். பெற்றோரிடம் மிகுந்த மரியாதையும் பக்தியுமாக இருந்தவன். பெற்றோர்க்குச் சேவை செய்யும் புண்டரீகனை ருக்மணிக்கு காட்ட எண்ணி, புண்டரீகனின் குடில் வாயிலில் நின்று தண்ணீர் கேட்டான். அங்கு மழை பெய்து, சேறும் சகதியுமாக இருந்தது. உள்ளேயிருந்து புண்டரீகன் ஒரு செங்கல்லைத் தூக்கிப் போட்டான். சற்று நேரம் அதன் மேலே நில்லுங்கள். என் பெற்றோருக்கான பணிவிடைகளை முடித்துவிட்டு உங்களைக் கவனிக்கிறேன் என்றான். அதன்படியே, தனது பெற்றோர் சேவையை முடித்துக்கொண்டு புண்டரீகன் அவர்களை அண்டி, வரவேற்றான். அதற்கு மேலும் பொறுக்கமுடியாத ருக்மிணி, வந்திருப்பது கிருஷ்ணன் என்பதைப் போட்டு உடைத்தாள்.  
புண்டரீகன் பதறினான். மண்ணில் வீழ்ந்து மன்னிப்பு கேட்டான். கிருஷ்ணன் புன்னகைத் தான். 'உன் மாதா, பிதா சேவையில் மனம் மகிழ்ந்தேன். வேண்டும் வரம் கேள்' என்றான். பாண்டுரங்கனே! நீ எழுந்தருளியுள்ள இத்தலமான புண்டரீகபுரம் புண்ணியத் தலமாக விளங்கவேண்டும். பக்தர்கள் அனைவரும் தரிசித்து அருள் பெறும்படியாக நீ இங்கே விட்டலனாக சாந்நித்தியம் கொள்ள வேண்டும்' என்று வேண்டினான், புண்டரீகன்.  
கிருஷ்ணன் மனமுவந்து, 'இங்கே ஓடும் பீமா ஆற்றில் நீராடி என்னை தரிசிப்பவர்கள், இடர் எல்லாம் நீங்கி, சர்வ மங்கலங்களையும் பெற்று வாழ்வார்கள் என்று அருளினான். புண்டரீகபுரம் என்னும் அப்புண்ணிய இடத்தில், அற்புதமான ஆலயம் ஒன்று நதிக்கரையில் எழுப்பப்பட்டது. பின்னாளில் புண்டரீகபுரம் என்பது மருவி, பண்டரிபுரம் ஆகிவிட்டது.
# பண்டரிபுரம் பாண்டுரங்க விட்டலர் கோயில்

## பாண்டுரக விட்டலரின் அடியவர்கள்

- புரந்தரதாசர்
- நாமதேவர்
- துக்காராம்
- ஞானேஷ்வர்
- சோகாமேளர்
- ஜனாபாய்
- சக்குபாய்
# பண்டரிபுரம் பாண்டுரங்க விட்டலர் கோயில்

## இதனையும் காண்க

- விட்டலர்
- பண்டரிபுரம்
- வர்க்காரி
# மேட்டுதாங்கல்

**மேட்டுதாங்கல்** (Mettuthangal ) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.
# மேட்டுதாங்கல்

## மக்கள் வகைப்பாடு

இந்த ஊரானது ஊத்தங்கரையில் இருந்து 13 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 46 கிலோமீட்டர் தொலைவிலும், மாநிலத் தலைநகரான சென்னையில் இருந்து 255 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 262 வீடுகள் உள்ளன. கிராமத்தின் மொத்த மக்கள் தொகையானது 1088 ஆகும். இதில் ஆண்கள் எண்ணிக்கை 586, பெண்களின் எண்ணிக்கை 502 என உள்ளது. மக்களின் கல்வியறிவு விகிதமானது 62.8% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# சாலி குன்னெல்

**சாலி ஜேன் ஜேனட் குன்னெல்** (Sally Jane Janet Gunnell) (பிறப்பு: 1966 suuலை 29) இவர் பிரித்தனைச் சேர்ந்த முன்னாள் தடகள வீரர் ஆவார். இவர் 1992 ஒலிம்பிக் தங்கப்பதக்கத்தை 400 மீட்டர் தடை ஓட்டத்தில் வென்றார். ஒலிம்பிக், உலக, ஐரோப்பிய , பொதுநலவாய விளையாட்டுக்கள்<nowiki/>போன்ற அனைத்திலும் பட்டங்களை வென்ற ஒரே பெண் பிரிட்டிசு தடகள வீரர் ஆவார். மேலும் 400 மீட்டர் தடை ஓட்ட வரலாற்றில் ஒலிம்பிக்கிலும், உலக பட்டங்களையும் வென்று உலக சாதனையை முறியடித்த முதல் பெண்ணாக இருக்கிறார். 1993 ஆம் ஆண்டில்இவரது முன்னாள் உலக சாதனை நேரம் 52.74 வினாடிகள் என்பது, இன்னும் உலகின் எல்லா நேரத்திலும் முதல் பத்து இடங்களில் உள்ளது. மேலும் இது தற்போதைய பிரித்தன் சாதனையாகும் .
# சாலி குன்னெல்

## ஆரம்ப கால வாழ்க்கை

இவர் இங்கிலாந்தின் எசெக்ஸ் மாகாணத்தின் சிக்வெல் என்ற இடத்தில், லெஸ், ரோஸ்மேரி குன்னெல் ஆகியோருக்குப் மகளாகப் பிறந்தார். மேலும் குடும்பத்தின் முந்நூறு ஏக்கர் பண்ணையில் வளர்ந்தார். சிக்வெல்லில் உள்ள உள்ளூர் ஆரம்பப் பள்ளியிலும், வெஸ்ட் அட்ச் உயர்நிலைப் பள்ளிகளில் பயின்றார்.
# சாலி குன்னெல்

## தடகள வாழ்க்கை

இவர் தடகளத்தில் எசெக்ஸ் மகளிர் சங்கத்துடன் ஒரு திறமையான நீளம் தாண்டுதலிலும், ஹெப்டாத்லெட்டாகத் தொடங்கினார் . 1984 ஆம் ஆண்டில், ஹெப்டாத்லான் இரண்டிலும் ஒலிம்பிக் தேர்வை 5680 புள்ளிகளிலும், 100 மீட்டர் தடைகளிலும் இவர் தவறவிட்டார். அங்கு இவர் 13.30 வினாடிகளில் இங்கிலாந்து இளையோர் சாதனையை படைத்தார்.  
1986 ஆம் ஆண்டில், இங்கிலாந்தின் தொழில்முறை தடகள சங்கத்தின் பட்டங்களை வென்ற இவர், எடின்பர்க்கில் நடந்த 100 மீட்டர் தடைகளில் பொதுநலவாய விளையாட்டுகளில் தங்கப் பதக்கத்தை வென்றார்.
# சாலி குன்னெல்

## தனிப்பட்ட வாழ்க்கை

இவர் தனது சக விளையாட்டு வீரர் ஜொனாதன் பிக் என்பவரை மணந்தார். இவர்களுக்கு பின்லே, லூகா மற்றும் மார்லி என்ற மூன்று மகன்கள் உள்ளனர். இவர் பிரைட்டனுக்கு வெளியே மேற்கு சசெக்ஸில் உள்ள ஸ்டெய்னிங்கில் வசிக்கிறார்.
# ஆறன்முளா படகுப்போட்டி

**ஆறன்முளா படகு பந்தயம்** (*Aranmula Boat Race*) என்பது இந்தியாவின் தென்மேற்கு மாநிலமான கேரளத்தின், பத்தனம்திட்டா மாவட்டத்தில் ஓணம் விழாவை (ஆகஸ்ட்-செப்டம்பர்) ஒட்டி நடைபெறும் ஆற்றுப் படகு போட்டியாகும். இது கேரள மாநிலத்தின் பத்தனம்திட்டா மாவட்டத்தில் கிருஷ்ணர் மற்றும் அர்ஜுனனுக்கு அர்ப்பணிக்கப்பட்ட கோவிலுக்கு அருகிலுள்ள ஆறன்முளாவில் நடைபெறுகிறது. இது ஒரு பந்தய நிகழ்வு என்பதை விட அர்ஜுனனின் பிறந்த நாளில் நடத்தப்படும் ஒரு சடங்கு ஆகும். பாம்பு படகுகள் ஜோடிகளாக பாடும் தாளத்திற்கு ஏற்ப நகர்கின்றன. 1972 ஆம் ஆண்டில், திருவிழாவின் நிகழ்ச்சியில் பாம்பு படகு பந்தயங்களும் சேர்க்கப்பட்டன. படகு பந்தயங்களைக் காண பம்பா ஆற்றின் கரையில் ஆயிரக்கணக்கான மக்கள் கூடுகிறார்கள். 2019 ஆம் ஆண்டில் ஐம்பது இரண்டு பாம்பு படகுகள் அல்லது பள்ளியோடங்கள் இந்த விழாவில் கலந்துகொண்டன. படகை செலுத்துபவர்கள் வஞ்சிப்பாட்டு என்னும் பாரம்பரிய படகு பாடல்களைப் பாடுகிறார்கள், வெள்ளை முண்டு மற்றும் தலைப்பாகைகளை அணிவார்கள். படகின் முகப்பில் உள்ள தங்க சரிகை, கொடி மற்றும் மையத்தில் அலங்கார குடை ஆகியவை போட்டியின் ஒரு காட்சியாக அமைகின்றன.
# ஆறன்முளா படகுப்போட்டி

## ஆறன்முளா கோயில்

ஆறன்முளா கேரளத்தின் தலைநகரான திருவனந்தபுரத்திலிருந்து சுமார் 128 &nbsp;கி.மீ. தொலைவில் உள்ளது. இது கேரளத்தின் பதனம்திட்டா மாவட்டத்தில் பம்பா ஆற்றின் கரையில் அமைந்துள்ளது. ஆறன்முளாவில் உள்ள புகழ்பெற்ற கோயில் அர்ஜுனனினுக்கு தேரோட்டியான கிருஷ்ணனான பார்த்தசாரதிக்கு கட்டபட்டுள்ளது. தோராயமாக இந்த கோயிலின் வயதை 1700 ஆண்டுகள் என குறிப்பிடுகின்றனர்.
# ஆறன்முளா படகுப்போட்டி

## பள்ளியோடங்கள் (பாம்புப் படகுகள்)

பள்ளியோடங்கள் என்பவை ஆறன்முளாவின் தனித்துவமான பாம்பு படகுகள் *( சுண்டன் வள்ளம் )* இதை பக்தர்கள் பயபக்தியுடன் வைத்திருப்பார்கள். இந்த பள்ளியோடங்கள் பம்பா ஆற்றங்கரோரம் உள்ள வெவ்வேறு *கரைகளைச்* (கிராமியப் பகுதிகள்) சேர்ந்தவை. ஒவ்வொறு படகிலும் வழக்கமாக 4 படகு இயக்குநர்கள், துடுப்பு போடுபவர்கள், பாடகர்கள் இருப்பார்கள். இந்த படகுகள் தங்கச் சரிகைகளால் அலங்கரிக்கப்பட்டிருக்கும். இவற்றில் ஒரு கொடியும், இரண்டு அல்லது மூன்று அலங்கார குடைகள் இருக்கும்.
# ஆறன்முளா படகுப்போட்டி

## பள்ளியோடங்கள் (பாம்புப் படகுகள்)

### கட்டுமானம்

முதலில்ல் பொருத்தமான மரத்தை கண்டுபிடிப்பர் அஞ்சிலிக்கு முன்னுரிமை அளிக்கபடும். அதை வெட்டி, படகு கட்டும் இடத்திற்கு கொண்டு வருவது முதல் படியாகும். பின்னர் ஒரு நல்ல நாளில், நல்ல நேரத்தில் வேலைகளைத் தொடங்குவர். இவை அனைத்தும் மரப் படகுகளை கட்டுவது பற்றிய பழங்கால வேத நூல்களின்படி நடக்கும். இந்த படகுகள் சுமார் 100 முதல் 138 அடி நீளம் கொண்டவை. படகின் பின்பாகம் 20 அடி உயரத்தில் இருக்கும். முன்பாகம் நீளத்தில் கூர்மையாக இருக்கும். படகு வேலை முடிந்ததும் அது ஒரு பாம்பை ஒத்திருக்கும். இதன் மேல்புறமானது துல்லியமாக 83 அடி நீளமும் ஆறு அங்குல அகலமும் கொண்ட பலகைகளால் கட்டப்பட்டிருக்கும்.
# ஆறன்முளா படகுப்போட்டி

## பள்ளியோடங்கள் (பாம்புப் படகுகள்)

### பாம்பு படகு பராமரிப்பு

படகானது நீரில் ஊறாமல் இருக்கவும் படகைச் செலுத்தும் போது நீருடன் உராய்வதால் ஏற்படும் எதிர்விசையைக் குறைக்கவும் வள்ளத்தின் வெளிப்புறம் மீன் எண்ணெய், தேங்காய் ஓட்டின் சாம்பல், முட்டை ஆகியவற்றைப் பூசுவர். மேலும் கிராம தச்சர் வருடாந்திர பழுதுபார்ப்புப் பணிகளை மேற்கொள்கிறார். மக்கள் தங்கள் படகு குறித்து பெருமை கொள்கிறார்கள். ஒவ்வொரு படகும் ஒரு கிராமத்திற்கு உரித்தானது.
# ஆறன்முளா படகுப்போட்டி

## பள்ளியோடங்கள் (பாம்புப் படகுகள்)

### பாம்பு படகில் ஏறுதல்

1. கிராமத்து ஆண்கள் மட்டுமே படகில் இருக்க அனுமதிக்கப்படுகிறார்கள்.
1. உடை. வெள்ளை வேட்டி ( முண்டு ) மற்றும் தலைப்பாகை .
1. சட்டையும், பாதணிகளும் அணிவதில்லை.  
பாரம்பரியமாக படகானது ஒரு கார்னவன் / காரணாதன் (கிராமத் தலைவர்) கட்டளையியிலும், மேலும் அவரின் கீழ் 12 அடி நீளமுள்ள பிரதான சுக்கான்-துடுப்பைக் கொண்ட ஓருவரும் *(அடனயம்பு),* படகின் இயக்கத்தைக் கட்டுப்படுத்தும் மூன்று முக்கிய படகு இயக்குநர்களும் *இருப்பார்கள்* . படகில் நீளவாக்கில் வரிசைக்கு இரண்டு பேராக துடுப்புபோடுபவர்கள் உட்கார்ந்திருப்பார்கள், அவர்கள் வஞ்சிப்பட்டு ( படகின் பாடல்) தாளத்தில் இயங்குவார்கள். படகின் நடுவில் மேடையில் நின்று, முக்கிய பாடகர் வஞ்சிப்பட்டுக்கு தலைமை தாங்குவார் . ஒரு சில பாடகர்கள் முதன்மைத் தலைவருடன் இருப்பார்கள்.
# ஆறன்முளா படகுப்போட்டி

## விழாக்கள்

பாரம்பரியங்கள் நிறைந்த பல வண்ணமயமான திருவிழாக்கள் ஒவ்வொரு ஆண்டும் ஆறன்முளா கோவிலில் நடத்தப்படுகின்றன. மிக முக்கியமான திருவிழா பாரம்பரிய பள்ளியோடம் திரளணி (படகு திருவிழா) ஆகும். பள்ளியோடங்கள் கலந்துகொள்ளும் மூன்று முக்கியமான நிகழ்வுகள் நடைபெறுகின்றன. இவை அனைத்தும் புனிதமான சமய வழக்கமே அல்லாமல் போட்டிகள் அல்ல.
# ஆறன்முளா படகுப்போட்டி

## விழாக்கள்

### திருவோணம்

திருவணம் நாளை கேரள மக்கள் விருந்துடன் கொண்டாடுகிறார்கள். கட்டூரிலிருந்து திருவோணத்தோனி (சிறப்பு படகுகள்) வருவதுடன் ஆறன்முளா கொண்டாட்டங்கள் தொடங்குகின்றன. ஆறன்முளாவில் இறைவனுக்கு திருவோணம் நாளுக்கான ஆடம்பரமான உணவுக்காக, தேவையானவற்றைக் கொண்ட ஒரு படகு, அணையா விளக்குடன், கட்டூரில் உள்ள கோவிலில் இருந்து மாலை 6 மணிக்கு தனது பயணத்தை தொடங்கும். இது மறுநாள் அதிகாலை 4 மணிக்கு (திருவோணம் நாள்) ஆறன்முளா கோவிலை அடையும். மாலை 6 மணியளவில் கட்டூரில் உள்ள கோயிலில் நீளமான பிரதான சுக்கான்-துடுப்பு (அடனாயம்பு) வழங்கப்படும், பின்னர் அது முதன்மை படகு தலைவரிடம் ஒப்படைக்கப்படும். 18 நபர்களுடன் மங்காடு இல்லத்தின் திரு பட்டாத்திரி படகில் ஏறுவார். படகு ஆறன்முளாவுக்கான பயணத்தைத் தொடங்கும். நீரோட்டத்தின் வேகத்திற்கு ஏற்ப படகு செல்லும் என்று எதிர்பார்க்கப்படுகிறது. நாகசுவரத்தின் ஒலி தொலைவிலிருந்து கேட்க இயலும். வயது, சமய வேறுபாடு இல்லாமல் அனைத்து தரப்பு மக்களும் ஆற்றங்கரையில் ஒன்றுகூடி திருவோணத்தோணியை வரவேற்று ஆற்றில் ஒளிரும் விளக்குகளை மிதக்கவிடுவார்கள். இந்த திருவோணதோணியைப் பாதுகாப்பதற்காக பள்ளியோடங்கள் கட்டப்பட்டதாக நம்பப்படுகிறது. எனவே திருவோணம் நாளின் அதிகாலையில் இந்த பள்ளியோடங்கள் அனைத்தும் திருவோணதோணோயுடன் வரும்.
# ஆறன்முளா படகுப்போட்டி

## விழாக்கள்

### உத்திரட்டாதி

பாண்டவர்களால் தெற்கில் புனிதப்படுத்தப்பட்ட சிலை நிறுவப்பட்ட ஆண்டு நிறைவு நாள் 'உத்திரட்டாதி' என்று கருதப்படுகிறது. எனவே, அன்று, ஆறன்முளா கோயிலுக்கு முன்னால் ஒரு பாம்பு படகு திரளணி இருக்கும்.
# ஆறன்முளா படகுப்போட்டி

## விழாக்கள்

### ஆறன்முளா வல்லசத்யா

விருந்து. ஓணம் கேரளாவின் முக்கிய பண்டிகை.]]
மற்றொரு முக்கியமான நிகழ்வு *ஆறன்முளா வல்லசத்யா* (விருந்து). இது பார்த்தசார்த்தி கோயில் வளாகத்திலும் அருகிலுள்ள சாப்பாட்டு மண்டபம் மற்றும் அரங்கத்திலும் பாம்பு படகுகளைச் செலுத்துபவர்களுக்கு வழங்கப்படுகிறது. இது சூலை நடுப்பகுதியில் (கார்கிடகம்) தொடங்கி செப்டம்பர் வரை நீடிக்கும். (கன்னி மாதம்) அஷ்டமி ரோகினியின் பெருவிருந்து தவிர 2008 இல் 254 வல்லசத்தியாக்கள் நடைபெற்றன. இந்த நெடு விருந்தில் மாநிலத்தின் பல்வேறு பகுதிகளைச் சேர்ந்த 50,000 பேர் கலந்துகொள்கின்றனர். சத்யாவில் பின்வரும் உணவுகள் உட்பட்டவை பரிமாறப்படுகின்றன.  
: அடபிரதமன், அரவண பாயசம், அவல், அவியல், நேந்திரம் சிப்சுக்கள், மிளகாய் சட்னி, சுக்கு வெள்ளம், தயிர், எள்ளுருண்டை, வறுத்த வாழை, நெய், இஞ்சி கறி, பம்பா ஆற்று புனித நீர்; காலன், காலிபழம் பயாசம், கற்கண்டு, கடலை பிரதமான், கிச்சடி, மாங்கறி, முந்திரி பச்சடி, ஓலன், பச்சடி, பால் பயாசம், பச்சமோரு; புலிசெர்ரி, ரசம், சிவப்பு சீரா தோரன், சாம்பார், தகர தோரன், உன்னியப்பம்.
# ஆறன்முளா படகுப்போட்டி

## விழாக்கள்

### செப்டம்பர் 2016 இல் பங்கேற்ற பள்ளியோடங்கள்

(படகில் பயணித்துவந்த அதிகபட்ச ஆடவர்களுடன் பாம்பு படகுகளின் மொத்த நீளமும் அடைப்புக்குறிக்குள் கொடுக்கப்பட்டுள்ளன. )  
1. அராட்டுப்புழா . (139 ,. . )
1. அய்ரூர் (125, 143 ')
1. சென்னிதலா . (80, 117).
1. செருகோல் ஸ்ரீ பத்மநாப தசா பள்ளியோடம். (110, 99 ')
1. எடநாடு. (.., 146)
1. எடப்பாவூர். (110, 123)
1. எடப்பாவூர் –பேரூர் (110, 142 ')
1. எடசெரிமல . (.., 139).
1. எடசெரிமலா - கிழக்கு .. (85, 139).
1. எடயரன்முலா . (140  
1. எடயரன்முலா- கிழக்கு. (100, 146 ')
1. கடப்ரா . (. .,. . )
1. கீழ்வன்மொழி (110, 139)
1. கட்டூர் (80, 140 ')
1. கீழுக்கரா. (135, 142 '). மிக உயரம் 20 ', இது மிக நீளமானது
1. கோடியாட்டுக்கரா. (80 ,. . )
1. கொய்பிராம் (100, 139). 84 வயது.
1. கோட்டத்தூர் . (60 ,. . )
1. கோழஞ்சேரி (100, 133 ')
1. குரியன்னூர் . (100, 139 ')
1. லஹா. (95, 140 ')
1. மலாக்கரா (110, 143 ')
1. மல்லப்புழசேரி (.., 99 ')
1. மங்களம். (85 ,. . )
1. மெலுகரா (.., 142 ')
1. மராமோன் . (100, 142)
1. முண்டன் காவு (112,…). நூறு வயது.
1. முத்துவழி. (65 ,. . )
1. நெடும்பரையர். (.., 142 ')
1. நெல்லிக்கல், (.., 137 ')
1. ஒதாரா (81, 124 ')
1. பூவத்தூர் கிழக்கு. (77, 124)
1. பூவதூர் மேற்கு (104, 129 ')
1. பிரயார்
1. புன்னம்தோட்டம் (140, 144 ')
1. ரண்ணி . (.., 121 ')
1. தெக்கேமுரி (112, 137 ')
1. தொட்டபுழசேரி . (85 ,. . )
1. தைமரவும்காரா. (64, 124)
1. உமயாட்டுக்கரா. (110, 120 ')
1. வான்மழி. (70, 120).
1. வென்பலா (.., 125 ')  
::: ஆறன்முளா படகுத் திரளணி (வள்ளம் களி) என்பது ஆறான்முளா மட்டுமல்லாது ஒட்டுமொத்த கேரள மாநிலத்தின் கலாச்சார பாரம்பரியத்தின் ஒரு பகுதியாகும்.
# இலின்போர்ட் கிறிஸ்டி

**இலின்போர்ட் சிசரோ கிறிஸ்டி** (Linford Cicero Christie) (பிறப்பு: 1960 ஏப்ரல் 2) ஜமேக்காவில் பிறந்த இவர் முன்னாள் பிரித்தானியாவைச் சேர்ந்த விரைவோட்ட வீரராவார். பிரித்தன் விளையாட்டு வீரர்களுக்கான ஒலிம்பிக் விளையாட்டு, உலகப் போட்டிகள, ஐரோப்பியப் போட்டிகள், பொதுநலவாய விளையாட்டு ஆகிய நான்கு முக்கிய போட்டிகளிலும் 100 மீட்டரில் தங்கப் பதக்கங்களை வென்ற ஒரே பிரித்தன் மனிதர் இவர். 100 மீட்டரில் 10 வினாடிகளில் தடையை உடைத்த முதல் ஐரோப்பியரான இவர், இந்த நிகழ்வில் பிரிட்டிசு சாதனையை இன்னும் வைத்திருக்கிறார். இவர் 200 மீட்டரில் உள்ளரங்கத்தில் உலக சாதனை படைத்தவராவார். 60 மீட்டர், 100 மீ மற்றும் 4 × 100 மீட்டர் ரிலேவிலும் சாதனை படைத்த ஐரோப்பியராவார்.  
இவர் எல்லா காலத்திலும் மிகவும் அலங்கரிக்கப்பட்ட பிரிட்டிசு விளையாட்டு வீரர்களில் ஒருவராக இருக்கிறார். இவர் தனது தடகள வாழ்க்கையின் முடிவில் ஒட்டுமொத்தமாக 24 பதக்கங்களை வென்றுள்ளார். இதற்கு முன்னர் அல்லது அதற்குப் பிறகு வேறு எந்த பிரிட்டிசு ஆண் விளையாட்டு வீரரையும் விட இது அதிகமாகும். 1993 ஆம் ஆண்டில் இவருக்கு அந்த ஆண்டின் பிபிசி விளையாட்டு ஆளுமை கௌரவம் வழங்கப்பட்டது.  
இவரது பதிவுகள் இருந்தபோதிலும், 1999 ஆம் ஆண்டில் ஊக்கமருந்து பயன்படுத்தியதற்காக தடை செய்யப்பட்டதைத் தொடர்ந்து இவரது ஆளுமை சர்ச்சைக்குரியதாகவே உள்ளது. 1988 ஆம் ஆண்டில் தடைசெய்யப்பட்ட ஒரு பொருளை பயன்படுத்தியாதாக முடிவு வந்தது. 1999 இல் தோல்வியுற்ற மருந்து பரிசோதனையைத் தொடர்ந்து, இவருக்கு ஐ.ஏ.ஏ.எஃப் போட்டியிலிருந்து தடைசெய்யப்பட்டார். மேலும், பிரிட்டிசு ஒலிம்பிக் சங்கத்திலிருந்தும் ஆயுள் தடை செய்யப்பட்டது.
# இலின்போர்ட் கிறிஸ்டி

## ஆரம்பகால வாழ்க்கை மற்றும் கல்வி

இவர் ஜமேக்காவின் செயிண்ட் ஆண்ட்ரூ என்ற நகரத்தில் பிறந்தார், அங்கு இவர் தனது பாட்டியிடம் வளர்ந்தார். ஏழு வயதில் இவர் தனது பெற்றோரிடம் சேர்ந்தார். அவர்கள் ஐந்து ஆண்டுகளுக்கு முன்பு இங்கிலாந்திலுள்ள இலண்டனின், ஆக்டன் என்ற பகுதிக்கு குடிபெயர்ந்தனர். இலண்டனின் புல்ஆமில் உள்ள ஹென்றி காம்ப்டன் மேல்நிலைப் பள்ளியில் கல்வி கற்ற இவர் உடற்கல்வியில் சிறந்து விளங்கினார். இவர் 1977 ஆம் ஆண்டில் முதல் இலண்டன் இளைஞர் விளையாட்டுப் போட்டிகளில் கேமர்ஸ்மித் &amp;amp; புல்ஆமின் பெருநகரத்திற்காக போட்டியிட்டார். இவர் 1978, 336 (கேமர்ஸ்மித்) படைப்பிரிவில் விமான பயிற்சிப் படையில் சேர்ந்தார். இவர் 18 வயது வரை தடகளத்தை பெரிதாக எடுத்துக் கொள்ளவில்லை.
# இலின்போர்ட் கிறிஸ்டி

## தொழில்முறை தடகள வாழ்க்கை

இவரது ஆரம்பகால வாழ்க்கையானது நம்பிக்கைக்குரியதாக இல்லை. 1984 கோடைகால ஒலிம்பிக்கில் பிரித்தன் அணியை உருவாக்க இவர் தவறிவிட்டார். விரைவோட்ட ரிலே அணியில் கூட சேர்க்கப்படவில்லை. ரான் ரோடன் என்பவரின் பயிற்சியின் கீழ் இவர் ஆர்வத்துடன் பணியாற்றத் தொடங்கிய பிறகுதானன் தனது திறனை வெளிபடுத்தத் தொடங்கினார்.
# இலின்போர்ட் கிறிஸ்டி

## தனிப்பட்ட வாழ்க்கை மற்றும் குடும்பம்

இவருக்கு எட்டு குழந்தைகள் உள்ளனர். இவரது மருமகள் ரேச்சல் கிறிஸ்டி என்பவர் 2009 ஆம் ஆண்டில் மிஸ் இங்கிலாந்தாக முடிசூட்டப்பட்டார். ஆனால் பின்னர் தாக்குதல் குற்றச்சாட்டுகளைத் தொடர்ந்து பட்டத்தை கைவிட்டார். இவரது மருமகன் ஜோசுவா ஆர் கிறிஸ்டி ஆங்காங்கில் 2018 இல் நடந்த 7 கள் போட்டியில் ஜமேக்கா இரக்பி அணியை பிரதிநிதித்துவப்படுத்தினார். இவரது மகன் லியாம் ஆலிவர்-கிறிஸ்டி 2018 ஆம் ஆண்டில் போதைப்பொருள் குற்றங்களில் தண்டனை பெற்றார்.  
1993 ஆம் ஆண்டில் கிறிஸ்டி ஸ்பிரிண்ட்-ஹர்ட்லர் கொலின் ஜாக்சனுடன் ஒரு விளையாட்டு மேலாண்மை மற்றும் விளம்பர நிறுவனமான நஃப் ரெஸ்பெக்ட் ஒன்றை உருவாக்கினார். அவர்களின் ஆரம்ப தயாரிப்புகளில் ஒன்று விளையாட்டு பயிற்சி மற்றும் ஒர்க்அவுட் வீடியோ, *தி எஸ் பிளான்: கெட் ஃபிட் வித் கிறிஸ்டி மற்றும் ஜாக்சன்* . ஜாக்சன் பின்னர் நிறுவனத்தை விட்டு வெளியேற, "லின்ஃபோர்டு கட்டுப்பாட்டில் இருக்க வேண்டும், அவர் முதலிடத்தில் இருக்க வேண்டும், அவர் தலைவராக இருக்க வேண்டும்" என்று கூறினார்.
# ஓமல்லூர்

**ஓமல்லூர்** (*Omallur*) என்பது கேரளத்தில் உள்ள பதனம்திட்டா மாவட்ட தலைமையகமான பத்தனம்திட்டாவிற்கு தெற்கே 3.5 &nbsp; கி.மீ தொலைவில் உள்ள ஒரு சிறிய நகரமாகும். ஓமல்லூரில் ஆண்டுதோறும் நடக்கும் மாட்டுச்சந்தை பிரபலமானது, இது மீனம் (அக்டோபர்) மாதத்தில் நடைபெறும். இந்த சந்தையைக் காண உள்ளூரிலிருந்தும், வெளியூரிலிருந்தும் ஏராளமானவர்கள் வருகின்றனர்.
# ஓமல்லூர்

## மக்கள் வகைப்பாடு

ஓமல்லூரில் கிறித்துவம் மற்றும் இந்து சமயத்தின் பல்வேறு பிரிவினர் வாழ்கின்றனர். ஈழவர், நாயர், விசுவகர்மாக்கள், வீரசைவர்கள் மற்றும் பட்டியல் பிரிவினர் மற்றும் பழங்குடியினர் போன்ற இந்து சமயத்தின் முக்கிய பிரிவினர் உள்ளனர். கிறிஸ்தவ சமயத்தைப் பின்பற்றுபவர்களில் கிழக்கு மரபுவழி திருச்சபையினர், யாக்கோபைட் திருச்சபையினர், மார்தோமா திருச்சபையினர், மலங்கரா கத்தோலிக்கத் திருச்சபையினர், புனித தாமஸ் எவாஞ்சலிகல் திருச்சபையினர், தென்னிந்தியத் திருச்சபையினர், பெந்தேகோஸ்து திருச்சபையினர் மற்றும் பிற முக்கிய சகோதரப் கிறிஸ்தவ பிரிவினர் வாழ்கின்றனர்.
# ஓமல்லூர்

## விழாக்கள்

கோவில் திருவிழாக்கள் (உற்சவம்) மற்றும் தேவாலய விருந்துகள் (பள்ளிபெருநாள்) கிராம விழாக்களாக கொண்டாடப்படுகின்றன. ஓமல்லூரில் வரலாற்று சிறப்பு வாய்ந்த பல வழிபாட்டுத் தலங்கள் உள்ளன. ரேக்த காந்த சுவாமி கோயில் ஓமல்லூரில் அமைந்துள்ள ஒரு பிரமாண்டமான கோயிலாகும், இது கி.பி 8 ஆம் நூற்றாண்டுக்கு முந்தையது, இதன் 10 நாள் ஆண்டு விழா (உற்சவம்) பிரபலமானது. இது சபரிமலை யாத்ரீகர்களுக்கான முக்கிய யாத்ரீக மையமாகும். புனித தாமஸ் ஆர்த்தடாக்ஸ் வலியப் பள்ளி (தேவாலயம்) கிறிஸ்தவர்களின் மற்றொரு முக்கிய வழிபாட்டுத் தலமாகும். மஞ்சனிகார தயாரா யாத்திரை முக்கியத்துவமும் பிரபலமானதுமாகும். ஒவ்வொரு ஆண்டும் ஆயிரக்கணக்கான யாத்ரீகர்கள் மஞ்சனிகாராவில் உள்ள புனித மூத்தவரான இக்னேஷியஸ் எலியாஸ் III கல்லறைக்கு பாதயாத்திரையாக வருகிறனர். செயின்ட் பீட்டர்ஸ் யாக்கோபைட் தேவாலயம், செயின்ட் ஸ்டீபன்ஸ் யாக்கோபைட் தேவாலயம், புனித தாமஸ் மலங்கரா கத்தோலிக்க தேவாலயம், புத்தன்பீடிகா, செயின்ட் பீட்டர்ஸ் மலங்கரா கத்தோலிக்க தேவாலயம், சீக்கனல் மற்றும் புனித தாமஸ் மார் தோமா தேவாலயம், சீக்கனல் ஆகியவை ஓமல்லூரில் வழிபடும் மற்ற முக்கியமான இடங்கள். அச்சன்கோவில் ஆற்றின் கரையில் அமைந்துள்ள மாத்தூர் காவு பகவதி கோயில் புகழ்பெற்ற இந்து கோவிலாகும். அச்சன்கோவில் ஆறு ஓமல்லூர் பஞ்சாயத்தின் கிழக்கு எல்லையாக உள்ளது. கும்பம் என்ற மலையாள மாதத்தின் வருடாந்த படயணி சடங்குகளுக்கு புகழ்பெற்ற தாழூர் பகவதி கோயில் அச்சன்கோவில் ஆற்றின் கரையில் அமைந்துள்ளது.
# ஓமல்லூர்

## பள்ளிகள்

ஓமல்லூர் பதானம்திட்டா நகரத்திற்கு மிக அருகில் இருப்பதால் சில கல்வி நிறுவனங்கள் உள்ளன. இதில் அமிர்தா வித்தியாலயம், கத்தோலிக்க மேல்நிலைப்பள்ளி, பவனின் வித்யா மந்திர் மற்றும் ஆர்ய பாரதி உயர்நிலைப்பள்ளி ஆகியவை அடங்கும். ஆர்ஷா வித்யாலயா ஓமல்லூரில் ஒரு முக்கிய பள்ளி, மழலையர் வகுப்பு முதல் 7 ஆம் வகுப்பு வரை இங்கு வகுப்புகள் உள்ளன. 1805 ஆம் ஆண்டில் நிறுவப்பட்ட அரசு மேல்நிலைப்பள்ளி ஓமல்லூர்யில் 12 ஆம் வகுப்பு வரை கல்வி வழங்கப்படுகிறது.
# ஓமல்லூர்

## மக்கள் தொகை

2011 ஆம் ஆண்டு இந்திய மக்கள் தொகை கணக்கெடுப்பின்படி, ஓமல்லூரின் மக்கள் தொகை 17611 ஆகும். இதில் 8189 ஆண்களும், 9412 பெண்களும் உள்ளனர்.  
நடு கேரளாவில் உள்ள பல சமூகங்களைப் போலவே, ஒமல்லூரும் உழைக்கும் வயது கொண்டவர்கள் ஒப்பீட்டளவில் அதிக விகிதத்தைக் கொண்டுள்ளது. வெளிநாடு வாழ் இந்தியர்கள் வருவாய் 35% ஆகும். பல குடும்பங்களுக்குச் சொந்தமான சிறிய சில்லறை கடைகள் மற்றும் ரப்பர் தோட்டங்கள் போன்றவை உள்ளன.
# ஓமல்லூர்

## குறிப்பிடத்தக்க நபர்கள்

- தந்தை வி.சி. சாமுவேல் - உலக தேவாலயங்களின் கவுன்சில் தலைவர்
- ஓமல்லூர் செல்லம்மா - மலையாள நாடகம் மற்றும் 1950 களின் திரைப்பட நடிகை.
- ஓமல்லூர் பிரதபச்சந்திரன் - மலையாளத் திரைப்பட நடிகர்
- கேப்டன் ராஜு - மலையாளத் திரைப்பட நடிகர்
# கடமனிட்டா

**கடமனிட்டா** (*Kadammanitta*) என்பது தென்னிந்திய மாநிலமான கேரளத்தின், பத்தனம்திட்டா மாவட்டத்தில் உள்ள ஒரு சிற்றூர் ஆகும். பத்தனம்திட்டாவிலிருந்து கடமனிட்டா சுமார் 8 கி.மீ. தொலைவில் உள்ளது. இந்த ஊரில் உள்ள கடமனிட்டா தேவிய கோயில் பிரபலமானது ஆகும். இங்கு ஏப்ரல், மே மாதங்களில் நடத்தபடும் திருவிழாவில் நிகழ்த்தபடும் படயணி 10 நாட்கள்வரை நடைபெறும்.
# டேலி தாம்சன்

நான்கு உலக சாதனைகள், இரண்டு ஒலிம்பிக் தங்கப் பதக்கங்கள், மூன்று பொதுநலவாய விளையாட்டுப் பட்டங்கள், உலகப் போட்டிகள், ஐரோப்பியப் போட்டிகள போன்றவற்றில் வெற்றி பெற்ற இவர், எல்லா காலத்திலும் மிகப் பெரிய டெகத்லான்களில் ஒருவராக கருதப்படுகிறார்.
# டேலி தாம்சன்

## ஆரம்ப வாழ்க்கை

இவர், லண்டனின் நாட்டிங் ஹில்லில் ஒரு பிரிட்டிசு நைஜீரிய தந்தையின் இரண்டாவது மகனாகப் பிறந்தார். இவரது தந்தை இலண்டனில் ஒரு வாடகை வாகன நிறுவனத்தை நடத்தி வந்தார். இவரது தாய் இலிடியா இசுக்கொட்லாந்தைச் சேர்ந்தவராவார்.
# கவியூர்

**கவியூர்** (*Kaviyoor*) என்பது இந்தியாவின், கேரளத்தின், பத்தனம்திட்டா மாவட்டத்தில் அமைந்துள்ள ஒரு சிற்றூராகும். இது மணிமாலா ஆற்றின் மேற்குக் கரையில் அமைந்துள்ளது.
# கவியூர்

## புள்ளிவிவரங்கள்

- பரப்பளவு: 12.67 &nbsp; km²
- மக்கள் தொகை தரவு: (2011 மக்கள் தொகை கணக்கெடுப்பின்படி)
- மொத்தம்: 16,852 (2001 ல் இருந்து 3.32% அதிகரித்துள்ளது)
- ஆண் மக்கள் தொகை: 7,778 (46.15%)
- பெண் மக்கள் தொகை: 9074 (53.85%)
- மக்கள் தொகை அடர்த்தி: சதுர கி.மீ.க்கு 1330
- கல்வியறிவு: 98.27%, ஆண் 98.64% (7,040), பெண் 97.96% (8,224)  
(குறிப்பு: இந்த புள்ளிவிவரங்கள் மக்கள் தொகை கணக்கெடுப்பு துறையின் புள்ளிவிவரங்களை அடிப்படையாகக் கொண்டவை. அவை வழங்கிய சுருக்கம் வேறுபட்டது: கல்வியறிவு 98.27%, எம் 98.64%, எஃப் 97.96%)  
இந்த சிற்றூரில் குடியிருப்பவர்களில் பெரும்பாலோர் இந்து சமூகத்தைச் சேர்ந்தவர்கள். மொத்த மக்கள் தொகை சுமார் 16,852 பேர், கல்வியறிவு விகிதம் சுமார் 97% என மதிப்பிடப்பட்டுள்ளது.
# காக்கி அணை

**கக்கி நீர்த்தேக்கம்** (*Kakki Reservoir*) என்பது இந்தியாவின், கேரளத்தின், பதனம்திட்டா மாவட்டத்தில் அமைந்துள்ள ஒரு நீர்த்தேக்கம் ஆகும். காக்கி அணை மற்றும் அனதோடு அணை , கட்டப்பட்டபோது உருவாக்கப்பட்ட இந்த நீர்தேக்கம், பம்பை ஆற்றின் துணை ஆறுகளில் ஒன்றான காக்கி ஆற்றின் குறுக்கே .கட்டப்பட்டது. சபரிகிரி நீர்மின் திட்டத்தின் ஒரு பகுதியாக 1966 ஆம் ஆண்டில் இந்த அணைகள் கட்டப்பட்டன. கேரள மாநில மின்சார வாரியத்தின் "இரட்டை" நீர்த்தேக்கங்களின் ஆபரேட்டர்கள் படி முழு நீர்த்தேக்க நிலை (எஃப்ஆர்எல்) கடல் மட்டத்திலிருந்து 981.45 மீட்டர் உயரத்தில் உள்ளது. சுற்றுலா தலமாக விளங்கும் இந்த நீர்த்தேக்கம் மேற்குத் தொடர்ச்சி மலைகளுக்கு மிக அருகில் உள்ள ராணி கானுயிர் உய்விடக் காட்டில் அமைந்துள்ளது.
# கொடுமண்

**கொடுமண்** (*Kodumon*) என்பது இந்தியாவின், கேரள மாநிலத்தில் உள்ள பதனம்திட்டா மாவட்டத்தின் அடூர் வட்டத்தில் உள்ள ஒரு சிற்றூராகும்.
# கொடுமண்

## கோயில்கள்

சிலந்தி கோயில் - கொடுமண் இருப்புப்பாதை சந்திப்புக்கு கிழக்கே 1.5 கி.மீ தொலைவில் அமைந்துள்ள சிலந்தியம்மலம் என்னும் சிலந்தி கோயிலிக்கு கொடுமண் பிரபலமானது. இந்த கோயில் தேவிக்கு (பள்ளியாரா தேவி) அர்ப்பணிக்கப்பட்டுள்ளது. சிலந்தி விஷம் மற்றும் அதனுடன் தொடர்புடைய பூச்சி கடிக்கு சிகிச்சை பெற கேரளம் மற்றும் இந்தியா முழுவதிலும் உள்ள மக்கள் இந்த இடத்திற்கு வருகிறார்கள்.  
கொடுமண் வைகுந்தபுரம் கோயில் கொடுமண் கிராமத்தில் உள்ள முக்கியமான கோயில்களில் ஒன்றாகும். இந்த கோயில் விஷ்ணுவுக்கு அர்ப்பணிக்கப்பட்டுள்ளது. புத்தன்காவில் தேவி கோயில், சூரக்குன்னில் மலநாடா கோயில் போன்றவை முக்கியமான பிற கோயில்கள்.
# கொடுமண்

## மக்கள் வகைப்பாடு

2001 இந்திய மக்கள் தொகைக் கணக்கீட்டின்படி, கொடுமண்ணின் மொத்த மக்கள் தொகையானது 15114 ஆகும். இதில் 7159 பேர் ஆண்கள், 7955 பேர் பெண்களாவர்.
# கோழஞ்சேரி

**கோழஞ்சேரி** (*Kozhencherry*) என்பது தென்னிந்தியாவின், கேரள மாநிலத்தில், மத்திய திருவிதாங்கூர் பிராந்தியத்தின் (தென் மத்திய கேரளம்) பத்தனம்திட்டா மாவட்டத்தில் உள்ள ஒரு ஊர் ஆகும். 2011 ஆண்டைய இந்திய மக்கள் தொகை கணக்கெடுப்பின்படி, ஊரில் மொத்தம் 3,393 வீடுகள் உள்ளன. மக்கள் தொகை 12,021 ஆகும்.  
இந்த ஊரானது பம்பை ஆற்றின் கரையில் பத்தனம்திட்டாவிலிருந்து 13 கி.மீ தொலைவில் அமைந்துள்ளது. இங்கு பம்பை ஆற்றின் கரையில் மார்ச்-ஏப்ரல் மாதங்களில் மாரமான் கிருஸ்தவ மாநாட்டிற்கு ஆசியா முழுவதிலிருமிருந்து பெருமளவில் கூடுவார்கள். ஆசியாவின் மிகப்பெரிய கிருஸ்தவ மாடாக இது கருதப்படுகிறது. இம்மாநாட்டில் இந்தியாவிலிருந்தும், வெளி நாடுகளிலிருந்தும் வரும் அறிஞர்கள் ஆன்மீகச் சொற்பொழிவு ஆற்றுவார்கள்.
# சரல்குன்னு

**சரல்குன்னு** (*Charalkunnu*) என்பது இந்தியாவின் கேரளத்தின், பத்தனம்திட்டா மாவட்டத்தில் உள்ள ஒரு பிரபலமான மலைவாழிடமாகும். பம்பை ஆறு இதன் தாழ்வான பகுதிகளில் பாய்கிறது. சரல்குன்னு மாவட்ட தலைமையகமான பத்தனம்திட்டாவுக்கு 17 கி.மீ தென்கிழக்கில் அமைந்துள்ளது. கோழஞ்சேரி 5 கி.மீ. தொலைவில் அமைந்துள்ளது &nbsp;  
இது ரன்னியில் இருந்து சுமார் 10 &nbsp; கி.மீ தொலைவிலும், திருவல்லாவிலிருந்து 20 கி.மீ. தொலைவிலும் உள்ளது. சரல்குன்னுவில் ஒரு மாநாட்டு மையம் உள்ளது. இது மார்தோமா, உள்ளூர் மற்றும் அரசியல் மக்களால் பயன்படுத்தப்படுகிறது.
# அமினோகுளோரினேற்றம்

**அமினோகுளோரினேற்றம்** (*Aminochlorination*) என்பது எந்த ஒரு கரிம வேதியியல் தொகுப்பு வினையில் குளோரின் அணு, அமினோ குழு அல்லது அமிடோ குழு இரண்டும் நிறுவப்பட்டு 2-அமினோ ஆல்கைல் குளோரைடு உருவாகிறதோ அந்த வினையைக் குறிக்கும். அமினோகுளோரினேற்ற வினை குறிப்பாக ஆல்க்கீன் அடிமூலக்கூறுகளை குளோரமீன்களுடன் இணைப்பதன் மூலம் பொதுவாக நிகழ்கிறது. ஆல்க்கீனின் மீதுள்ள அமீனை பலேடியம்(II) அயனியால் தூண்டி அணுக்கருநாட்டத் தாக்க வினையும், அதனைத் தொடர்ந்து தாமிரம்(II) குளோரைடைப் பயன்படுத்தி ஆக்சிசனேற்ற வினையும் நிகழ்ந்து 2-அமினோ ஆல்கைல் குளோரைடு தயாரிப்பது ஒரு மாற்று தயாரிப்பு முறையாகும்.
# அமினோமெத்தில் குழு

**அமினோமெத்தில் குழு** (*Aminomethyl group*) என்பது −CH2−NH2 அல்லது −CH4N என்ற வாய்ப்பாட்டைக் கொண்டுள்ள ஓர் ஒற்றை இணைதிற வேதி வினைக்குழுவாகும். −CH2− என்ற மெத்திலின் பாலமானது ஒற்றைப் பிணைப்பால் அமீன் குழுவுடன் (−NH2) சேர்ந்திருப்பது அமினோமெத்தில் குழு என விவரிக்கப்படுகிறது.
−(CH2−)nNH2 என்ற 1-அமினோ ஆல்கைல் குழு தொடர் வரிசையில் அமினோமெத்தில் குழுவும் ஒரு வரிசையாகும்.
4-(அமினோமெத்தில்) பென்சாயிக் அமிலம் போன்ற சில சேர்மங்களின் செந்தர ஐயுபிஏசி பெயரில் அமினோமெத்தில் என்ற பெயர் பயன்படுத்தப்படுகிறது.
# நிறம் வளர்த்தி 1

**நிறம் வளர்த்தி வி1** (*Color Developing Agent 1*) என்பது வண்ணப் படச்சுருள்கள் அபிவிருத்தி வரிசையில் பயன்படுத்தப்பட்ட முதலாவது நிறம் வளர்க்கும் வினைப்பொருளாகும். இதன் மூலக்கூற்று வாய்ப்பாடு C<sub>10</sub>H<sub>16</sub>N<sub>2</sub> ஆகும்.  
இது நை,நை-ஈரெத்தில்-1,4-பென்சீன் ஈரமீன் என்ற பெயர்கொண்ட ஒரு கரிமச் சேர்மமாகும். பொதுவாக மோனோ ஐதரோகுளோரைடு உப்பு வடிவத்தில் இச்சேர்மம் இருக்கும்.
}}
# நிறம் வளர்த்தி 2

**நிறம் வளர்த்தி 2** (*Color Developing Agent 2*) என்பது வண்ணப் படச்சுருள்கள் அபிவிருத்தி வரிசையில் பயன்படுத்தப்பட்ட இரண்டாவது நிறம் வளர்க்கும் வினைப்பொருளாகும். இதன் மூலக்கூற்று வாய்ப்பாடு C<sub>11</sub>H<sub>18</sub>N<sub>2</sub> ஆகும். 4-ஈரெத்திலமினோ-ஆ-தொலுயிடின் 1,4-பென்சீன் ஈரமீன், நை4,நை4-ஈரெத்தில்-2-மெத்தில்- அல்லது நை1,நை1-ஈரெத்தில்-3-மெத்தில் பென்சீன்-1,4-ஈரமீன் 4-(ஈரெத்திலமினோ)-2-மெத்தில் அனிலீன் என்ற உப்புகளாக வேதியியலில் இது அறியப்படுகிறது.
}}
# நிறம் வளர்த்தி 3

**நிறம் வளர்க்கும் முகவர் 3** (*Color Developing Agent 3*) என்பது வண்ணப் படச்சுருள்கள் அபிவிருத்தி வரிசையில் பயன்படுத்தப்பட்ட மூன்றாவது நிறம் வளர்க்கும் முகவராகும். இதன் மூலக்கூற்று வாய்ப்பாடு C<sub>24</sub>H<sub>48</sub>N<sub>6</sub>O<sub>16</sub>S<sub>5</sub> ஆகும். நை-[2—[(4-அமினோ-3-மெத்தில்பீனைல்)எத்திலமினோ]எத்தில்]மீத்தேன்சல்போனமைடு செசுகியுசல்பேட்டு ஒற்றை நீரேற்று என்ற உப்பாக வேதியியலில் இந்நிற வளர்த்தி அறியப்படுகிறது. மற்றும் ஈ-6 செயல்முறை உட்பட பல்வேறு படம் வளர்க்கும் செயல்முறைகளில் நிறம் வளர்க்கும் முகவர் 3 பயன்படுத்தப்படுகிறது.
# கோயில்

**கோயில்** அல்லது **கோவில்** (பொருள்: கடவுளின் குடியிருப்பு) என்பது திராவிடக் கட்டிடக்கலை கொண்ட இந்து கோவிலின் தனித்துவமான பாணிக்கான தமிழ்ச் சொல். *கோயில்* மற்றும் *கோவில்* ஆகிய சொற்கள் ஒன்றுக்கொன்று *மாற்றாகப்* பயன்படுத்தப்படுகின்றன. தமிழ் மொழியில், கோவில் என்பது தமிழ் இலக்கணப்படி சரியான சொல் என்று அறிஞர் சிலரால் கூறப்படுகிறது.
, மீனாட்சி அம்மன் கோவில்]]
சமகால தமிழில், "வழிபாட்டிடம்" என்பதைக் குறிக்க *'கோவில்* ' என்ற சொல் பயன்படுத்தப்படுகிறது. அண்மைய உரைகளில், *கோவில்* பல இந்துக்களால் *ஆலயம்*, *தேவஸ்தானம்* என்றும் குறிப்பிடப்படுகிறது. 19 ஆம் நூற்றாண்டின் தமிழ் துறவி வள்ளலாரின் பக்தர்கள் பயன்படுத்தும் மற்றொரு சொல் *அம்பலம்*. மற்றொரு சொல் 'தளி' அதாவது கோயில் என்றும் பொருள்.
# கோயில்

## பெயர்

**கோயில்** அல்லது **மந்திர்** என்பது, கடவுளை வணங்குதல், வேள்விகள் நடத்துதல் போன்ற சமயம் சார்ந்த அல்லது ஆன்மீக நோக்கங்களுக்காக அமைக்கப்பட்ட கட்டிடத்தைக் குறிக்கும். மிகப் பழைய காலத்தில் இருந்தே இந் நோக்கங்களுக்காக அமைக்கப்பட்ட கோயில்கள் உலகம் முழுவதிலும் இருந்து வந்துள்ளன. தமிழில் *கோயில்* என்னும் சொல் *கோ + இல்* எனும் இரண்டு சொற்களின் சேர்க்கையால் உருவானது. இங்கே *கோ* என்பது *இறைவனையும்*, *இல்* என்பது *இல்லம்* அல்லது *வீடு* என்பதையும் குறிக்கும். எனவே *கோயில்* என்பது "இறைவன் வாழுமிடம்" என்னும் பொருள் தருகிறது. பொது வழக்கத்தில் *கோயில்* மற்றும் *கோவில்*, என்ற இரு சொற்களும் உண்டு. தமிழ் இலக்கண விதிப்படி *கோவில்* என்றே வருகிறது.  
*தேவஸ்தானம்*, *அம்பலம்* போன்ற சொற்களும் கடவுளை வணங்கும் இடத்தினை குறிக்கும். *கோயில்* என்பதற்கு *ஆலயம்* என்றொரு பெயரும் உண்டு. *ஆலயம்* என்னும் சொல் "ஆன்மா லயப்படுகின்ற இடம்", "ஆன்மாக்கள் இறைவனை ஒரு மனதுடன் வணங்குவதற்கான இடம்" என்ற பொருள் கொண்டது. பண்டைத் தமிழ் இலக்கியங்களில் *கோட்டம்* என்னும் சொல்லும் பயன்படுத்தப்பட்டுள்ளது. பண்டைய எகிப்தில், *ப்ர் (pr)* என்பது வீட்டையும், சமயம் சார்ந்த புனிதக் கட்டிடங்களையும் சேர்த்தே குறித்தது. இதனால் அங்கே இக் கட்டிடங்கள் இறைவன் வாழும் இடங்களாகவே கருதப்பட்டன என்பது பெறப்படுகின்றது. இத்தகைய கட்டிடங்களைக் குறிக்கும் சொற்கள் பல மொழிகளிலும், சொற்பிறப்பியல் அடிப்படையில் பல்வேறு பொருள் உணர்த்துவனவாக இருந்தாலும், தற்காலத்தில் பல்வேறு சமயத்தினருடைய இறைவணக்கத்துக்கான இடங்களைக் குறிக்க அவை பயன்படுவதை அவதானிக்கலாம்.
# கோயில்

## சைவ மற்றும் வைணவ சமயம்

சைவர்களுக்கு, முதன்மைக் கோயில் சிதம்பரம் கோயில் மற்றும் திருவாரூர் தியாகராஜர் கோயில் ஆகியவை முதன்மையானவை. அதே சமயம் வைணவர்களுக்கு, திருவரங்கம் அரங்கநாதர் கோயில் மற்றும் திருக்கச்சி காஞ்சி வரதராஜ பெருமாள் கோயில் ஆகியவை முக்கியமானவை.  
தமிழகக் கோயில்களும், இலங்கை கோயில்களும் நீண்ட வரலாறுகளைக் கொண்டுள்ளன. அவை எப்போதும் அந்தக் கால ஆட்சியாளருடன் தொடர்புபடுத்தப்பட்டுள்ளன. பெரும்பாலான மன்னர்கள் தங்கள் இராசியத்தில் கோயில்களை ஆதரித்தனர். மேலும், அவற்றை நிர்வகிக்க அவற்றிற்கு குளங்களையும், கிராமங்களையும் தானமாக அளித்து சன்னதியுடன் இணைத்தனர்.  
இந்து அறநிலையத் துறையின் பதிவின்படி தமிழ்நாட்டில் மட்டும் 36,488 கோயில்கள் உள்ளன. பொது ஊழிக்கு முன்னர் எழுதப்பட்ட சங்க இலக்கியம், தமிழகத்தின் ஆரம்பகால மன்னர்கள் எழுப்பிய சில கோயில்களைக் குறிக்கிறது. பொ.ஊ. 6 முதல் 9 ஆம் நூற்றாண்டு வரையிலான புகழ்பெற்ற சைவ நாயன்மார் மற்றும் வைணவ ஆழ்வார்களின் பாடல்கள் அந்தக் கால கோவில்களைப் பற்றிய ஏராளமான குறிப்புகளை வழங்குகின்றன. பெரும்பாலான கோயில்களில் காணப்படும் கல்வெட்டுகள் பல்வேறு அரசர்களால் கோயில்களுக்கு வழங்கப்பட்ட ஆதரவை விவரிக்கின்றன.  
மிகவும் பழமையான கோயில்கள் மரம் மற்றும் செங்கல் போன்றவற்றால் கட்டப்பட்டன. ஏறக்குறைய பொ.ஊ. 700 காலக் கோயில்கள் பெரும்பாலும் பாறைகளில் வெட்டப்பட்டதாக, குடையபட்டதாக இருந்தன. பல்லவ மன்னர்கள் கல்லில் கோயில்களைக் கட்டியவர்கள். சோழ மன்னர்கள் (பொ.ஊ. 850–1279) தஞ்சாவூரில் உள்ள பெருவுடையார் கோயில் போன்ற பல கோயில்களைக் கட்டி எழுப்பினர். சோழர்கள் கோயில்களில் பல அலங்கரிக்கப்பட்ட மண்டபங்களையும், பெரிய கோபுரங்களையும் கட்டினர். பாண்டிய பாணியில் (பொ.ஊ. 1350 வரை) பெரிய கோபுரங்கள், உயரமான மதில் சுவர்கள், மகத்தான கோபுர நுழைவாயில்கள் (இராசகோபுரங்கள்) தோன்றின. விஜயநகர் பாணியானது (பொ.ஊ. 1350–1560) சிக்கலான மற்றும் அழகுக்காக செதுக்கபட்ட ஒற்றைக்கல் தூண்களுக்கு பிரபலமானது. நாயக்கர் பாணி (பொ.ஊ. 1600–1750) பெரிய *பிரகாரம்* மற்றும் தூண் மண்டபங்களை சேர்த்ததாகக் குறிப்பிடப்படுகிறது.
# நிறம் வளர்த்தி 4

**நிறம் வளர்த்தி 4** (*Color Developing Agent 4*) என்பது வண்ணப் படச்சுருள்கள் அபிவிருத்தி வரிசையில் பயன்படுத்தப்பட்ட நான்காவது நிறம் வளர்க்கும் வினைப்பொருளாகும். இதன் மூலக்கூற்று வாய்ப்பாடு C<sub>11</sub>H<sub>20</sub>N<sub>2O</sub>5<sub>S</sub> ஆகும். 4-(நை-எத்தில்-நை-2-ஐதராக்சியெத்தில்)-2-மெத்தில்பீனைலின் ஈரமீன் சல்பேட்டு என்ற உப்பாக வேதியியலில் இந்நிற வளர்த்தி அறியப்படுகிறது.
}}
# டான் கிரேவ்சு (வட்டெறிபவர்)

**டேனியல் கிரீவ்சு** (Daniel Greaves) (பிறப்பு: 1982 அக்டோபர் 4) இவர் பிரித்தனைச் சேர்ந்த ஓர் தடகள விளையாட்டு வீரர் ஆவார். அவர் வட்டெறிதலில் நிபுணத்துவம் பெற்றவராவார்.
# டான் கிரேவ்சு (வட்டெறிபவர்)

## சுயசரிதை

இவர் இங்கிலாந்தின் இலீசெஸ்டர்சையரின் அன்ஸ்டே என்ற நகரத்தில் 1982 இல் பிறந்தார்.  
2004 ஆம் ஆண்டு ஏதென்ஸில் நடந்த கோடைகால இணை ஒலிம்பிக்கில் எஃப் 44/46 வகை வட்டெறிதலில் இவர் தங்கப்பதக்கம் வென்றார். இவர், 55.12 மீட்டர் தூக்கி எறிந்து புதிய உலக சாதனையைப் படைத்தார். முன்னதாக சிட்னியில் நடந்த 2000 கோடைகால இணை ஒலிம்பிக்கில் வெள்ளியை வென்றார்.  
கால்களின் குறைபாட்டுடன் பிறந்த போதிலும், 2001 ஆம் ஆண்டில் அமெரிக்காவிற்கு எதிரான போட்டியில் இங்கிலாந்து அணியில் சேர இவர் தேர்ந்தெடுக்கப்பட்டார். எஃப்44 வகை வட்டெறிதலில் வெண்கலப் பதக்கம் வென்றார்.  
2011 சனவரியில் நியூசிலாந்தில் நடந்த ஐபிசி-க்கு முந்தைய உலக தடகளப் போட்டிகளில் போட்டியில் மீண்டும் உலக சாதனையை முறியடித்த இவர், தனது நான்காவது வீசுதலில் 59.98 மீட்டரைக் கடந்தார்.
# இரிமா படலோவா

**இரீமா படலோவா** (Rima Batalova) உருசியாவைச் சேர்ந்த இவர் ஒரு இணை ஒலிம்பிக் விளையாட்டு தடகள விளையாட்டு வீரராவார். முக்கியமாக இவர் டி 12 வகைப்பாட்டில் நடுத்தர தூர நிகழ்வுகளில் போட்டியிடுகிறார். அட்லாண்டா (1996), சிட்னி (2000), ஏதென்ஸ் (2004) பெய்ஜிங் (2008) ஆகியவற்றில் நடந்த இணை ஒலிம்பிக் விளையாட்டுக்கள் மூலம் பல்வேறு உலக மற்றும் ஐரோப்பியப் போட்டிகளில் விளையாடியுள்ளார்.  
தனது விளையாட்டு வாழ்க்கையில் 100 முதல் 5000 மீட்டர் வரையிலான அனைத்து தூரங்களையும் வெற்றிகரமாக ஓடியுள்ளார். இணை ஒலிம்பிக்கில் இவர் 17 பதக்கங்களைப் பெற்றுள்ளார். அவற்றில் 13 தங்கம் அடங்கும். 2000 ஆம் ஆண்டு முதல் இவர் உருசிய இணை ஒலிம்பிக் குழுவின் துணைத் தலைவராக இருந்தார். இவரது விளையாட்டுத் தகுதிக்காக இவர் மாநிலத்திலிருந்தும் தனது நகரத்திலிருந்தும் ஏராளமான கௌரவங்களையும் பெற்றுள்ளார்.
# இரிமா படலோவா

## சுயசரிதை

சோவியத் ஒன்றியத்தில் பிறந்து, சிறு வயதிலிருந்தே பார்வைக் குறைபாடுள்ள இவர், எகடெரின்பர்க் பல்கலைக்கழகத்தில் விளையாட்டுத் துறைகளில் பட்டம் பெற்றார்.
# இரிமா படலோவா

## விளையாட்டுகள்

இவர் ஆறு இணை ஒலிம்பிக் போட்டிகளில் பங்கேற்றுள்ளார். 1988 ஆம் ஆண்டு கோடைகால இணை ஒலிம்பிக்கில் சோவியத் ஒன்றிய அணியின் ஒரு பகுதியாக இவர் முதலில் போட்டியிட்டார். அதில் இவர் 1500 மீட்டர், 200 மீட்டர் ஓட்டத்தில் தங்கமும், 300 மீட்டரில் வெண்கலமும் வென்றார். 1992 ஆம் ஆண்டில் பார்சிலோனாவில் ஒருங்கிணைந்த அணியின் தடகள தூதுக்குழுவின் ஒரு பகுதியாக போட்டியிட்டு 200 மீ, 400 மீ, 800 மீ, 1500 மீட்டர் ஓட்டங்களில் மேலும் நான்கு தங்கப் பதக்கங்களையும் 100 மீட்டர் ஓட்டத்தில் வெள்ளியையும் வென்றார். 1996 மற்றும் 2000 ஆம் ஆண்டுகளில் அடுத்த இரண்டு போட்டிகளில் இவர் தோல்வியுற்றார். இதில் 800 மீட்டர், 1500 மீட்டர் உட்பட மொத்தம் 7 தங்கப் பதக்கங்களை வென்றுள்ளார். 2004 மற்றும் 2008 ஆம் ஆண்டுகளில் இவர் 800 மீ, 1500 மீட்டர் போட்டிகளில் மட்டுமே போட்டியிட்டார். ஆனால் 2004 ஆம் ஆண்டில் ஒரு வெள்ளியையும், வெண்கலத்தையும் மட்டுமே பெற்றார். 2008 ஆம் ஆண்டில் இறுதியில் 13 தங்கம், 2 வெள்ளி மற்றும் 2 வெண்கலங்கள் என இவரது கணக்கில் இருந்தது.
# இரிமா படலோவா

## அரசியல்

அரசியலில் நுழைந்த இவர், 2016 முதல் மாநில சட்டமன்றத்தின் உறுப்பினராக உள்ளார். நாட்டில் விளையாட்டு வசதிகளை மேம்படுத்துவதையும், உருவாக்குவதை நோக்கமாகக் கொண்டுள்ளார். குறிப்பாக மாற்றுத்திறனாளிகளுக்கான அணுகல் மற்றும் பயன்பாட்டினைப் பற்றி கவனம் செலுத்துகின்றார்.
# ஜெருசா கெபர் சாண்டோசு

**ஜெருசா கெபர் தாசு சாண்டோசு** (Jerusa Geber dos Santos) (பிறப்பு: 1982 ஏப்ரல் 26) பிரேசிலைச் சேர்ந்த இவர் பார்வைக் குறைபாடு பிரிவில் இணை ஒலிம்பிக் விளையாட்டுக்களில் விளையாடும் விரைவோட்ட வீரராவார். டி 11 வகைப்பாட்டில் போட்டியிடும் இவர் இரண்டு கோடைகால இணை ஒலிம்பிக் விளையாட்டுப் போட்டிகளில் போட்டியிட்டு இரண்டு வெள்ளியையும், வெண்கல பதக்கங்களை வென்றுள்ளார். இவர் பல உலகப் போட்டிகளிலும், பரப்பன் அமெரிக்கப் போட்டிகளிலும் பதக்கம் வென்றுள்ளார். ஐந்து போட்டிகளில் பத்து பதக்கங்களை எடுத்துள்ளார்.
# ஜெருசா கெபர் சாண்டோசு

## ஆரம்ப வரலாறு

பிறவிக் கண்புரை நோயால் பாதிக்கப்பட்ட இவருக்கு நான்கு வயதில் அறுவை சிகிச்சை செய்யப்பட்டது. ஆனால் எட்டு வயதில் இவர் கண் அழுத்த நோயால் பாதிக்கப்படத் தொடங்கினார். மேலும், 18 வயதில் நிரந்தரமாக தனது பார்வையை இழந்தார். இவர் இணை ஒலிம்பிக் தடகளத்திற்காக தன்னை அர்ப்பணித்துக் கொண்டு 2005 இல் போட்டியிடத் தொடங்கினார்.  
2008 இல் பெய்ஜிங்கிலும், 2012 இல் இலண்டன்|இலண்டனிலும்]], 2016 இல் இரியோ டி செனீரோவிலும் நடந்த மூன்று கோடைகால இணை ஒலிம்பிக் போட்டிகளிலும் பங்கேற்றார். உலகப் போட்டிகளிலும், பராபன்-அமெரிக்க விளையாட்டுகளின் பல்வேறு பதிப்புகளிலும் அவர் கௌரவிக்கப்பட்டார். இலண்டன் இணை ஒலிம்பிக்கின் போது, 100 மீட்டரிலும், 200 மீட்டரிலும், இவர் பிரேசிலிய வீரர் ஜூலியா சாண்டோசையும், சீன வீரர் ஜுண்டிங்சியன் ஜியாவை பின்னுக்குத் தள்ளி தனது தோழி தெரெசின்கா கில்கெர்மினாவுக்குப் பின் வெள்ளியை வென்றார். ஆனால் இவரது தாயகத்தில் நடந்த 2016 இரியோ டி செனீரோ விளையாட்டுப் போட்டிகளில், இவர் எந்த இறுதிப் போட்டிகளையும் எட்டவில்லை.  
துபாயில் நடந்த 2019 உலகக் கோப்பையில் தங்கமும், லிமாவில் நடந்த பரப்பன் அமெரிக்கப் போட்டியில் இரட்டை தங்கமும் வென்றார்.